internet vaartha 167 Views
కరాచీ : భారత్‌,బంగ్లాదేశ్‌ మధ్య ఉత్కంఠ భరితంగా జరిగిన మ్యాచ్‌ విషయంలో పాకిస్థాన్‌ మాజీ స్పిన్నర్‌ తౌసీప్‌ అహ్మద్‌ అనుమానం వ్యక్తం చేశాడు. కాగా ముఖ్యంగా చివరి ఓవర్‌ నరాలు తెగే ఉత్కంఠ మధ్య జరిగింది. చివరి మూడు బంతుల్లో 2 పరుగులు చేయాల్సిన సమయంలో బంగ్లా ఆటగాళ్లు షాట్లు కొట్టబోయి, వికెట్‌ పొగొట్టుకున్నారు. దీంతో భారత్‌ను విజయం వరించింది.దీనిపై పాకిస్థాన్‌ మాజీ స్పిన్నర్‌ తౌసీప్‌ ఆహ్మాద్‌ కొత్త వాదానికి తెరలేపాడు.బంగ్లాదేశ్‌, భారత్‌ మ్యాచ్‌పైన అనుమానాలు ఉన్నాయని,ఈ మ్యాచ్‌పై ఐసిసి అవినీతి నిరోధక విభాగం,భద్రతా యూనిట్‌ దర్యాప్తు జరపాల్సిన అవసరం ఉందన్నాడు.మ్యాచ్‌ ముగిసిన తీరు చూస్తే ఏదో జరిగినట్లుగా నాకు అనిపిస్తుందని తౌసీప్‌ పేర్కొన్నాడు. ఐసిసి అధికారులు దీనిపై విచారణ జరపాల్సిన అవసరముందన్నాడు.మూడు వికెట్లు చేతిలో ఉండగా, మూడు బంతుల్లో రెండు పరుగులు చేయాల్సిన స్థితిలో బంగ్లాదేశ్‌ 1 పరుగు తేడాతో ఓడిపోవడంపై ఆయన అనుమానం వ్యక్తం చేశాడు.కాగా తౌసిఫ్‌ ఆహ్మద్‌ పాకిస్థాన్‌ జట్టు తరపున 70 వన్డేలు,34 టెస్ట్‌లు ఆడాడు.